
Ministru kabineta rīkojums Nr. 557
Rīgā 2025. gada 12. septembrī (prot. Nr. 35 6. §)
Par prioritārā pasākuma finansējuma pārdali
· 1. Atbalstīt finansējuma pārdali 2025. gadā Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana" ietvaros no prioritārā pasākuma "Oglekļa ievedkorekcijas mehānisma piemērošana Latvijā" 374 527 euro apmērā uz prioritāro pasākumu "Nacionālo un ES normatīvo aktu prasību izpilde, tai skaitā IT sistēmu pielāgošana", lai pilnveidotu Valsts ieņēmumu dienesta elektroniskās muitas informācijas sistēmas.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

